બીજી તરફ ભાજપના નેતાઓ આગરામાં યોજાયેલી આ બેઠકને એક ‘રૂટિન’ બેઠક માને છે. બેઠકમાં કેટલાક દિગ્ગજ નેતાઓ હાજર રહ્યા હતા, જેમાં પક્ષના રાષ્ટ્રીય સચિવ શિવ પ્રકાશનો પણ સમાવેશ થાય છે. આ સિવાય ભાજપના પ્રદેશ પ્રમુખ એમ. એન પાંડે, રાજ્યમાં પક્ષના મુખ્ય રણનીતિકાર સુનીલ બંસલ તથા અન્ય બે કેન્દ્રીય મંત્રીઓ સંતોષ ગંગવાર અને કૃષ્ણા રાજ પણ તેમાં હાજર રહ્યા હતા. આ સિવાય બેઠકમાં નેશનલ એસ-એસટી કમિશન ચીફ અને આગરાના સાંસદ રામશંકર કથીરિયા, ઉત્તર પ્રદેશના વરિષ્ઠ મંત્રી સુરેશ ખન્ના અને શ્રીકાંત શર્મા હાજર રહ્યા હતા.